Diari Oficial de la Generalitat Valenciana


Sumari del DOGV 9144, del 05-08-2021 (2021/8441)

Extracte de la Resolució de 30 de juliol de 2021, del rector de la Universitat Politècnica de València, per la qual es convoquen les beques «Startup Semester UC Berkeley-Santander» (segona crida), sis beques d'ajuda a la matrícula i viatge per al curs «Startup Semester del Sutardja Center for Entrepreneurship & Technology, College of Engineering», en el marc del Global Engagement Partenariat entre la UPV i la University Califòrnia Berkeley (UC Berkeley), a impartir en el curs acadèmic 2021/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9144

Data del DOGV
:   05-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8441


Data del document
:   30-07-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 30 de juliol de 2021, del rector de la Universitat Politècnica de València, per la qual es convoquen les beques «Startup Semester UC Berkeley-Santander» (segona crida), sis beques d'ajuda a la matrícula i viatge per al curs «Startup Semester del Sutardja Center for Entrepreneurship & Technology, College of Engineering», en el marc del Global Engagement Partenariat entre la UPV i la University Califòrnia Berkeley (UC Berkeley), a impartir en el curs acadèmic 2021/2022. [2021/8441]  
BDNS (identif.): 578017.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Aquesta convocatòria està dirigida a:  
- Persones matriculades i acceptades en la tercera edició del màster en Startup Administration MSA durant el curs acadèmic 2021/2022 o persones titulades de l'anterior edició (II edició).  
- Persones preinscrites en el curs «Startup Semester» en l'edició de Fall semester o Spring semester del curs acadèmic 2021/2022. El registre serà efectiu si l'alumne aporta el justificant oficial.  
- Els sol·licitants de les ajudes han de complir els requisits acadèmics del centre SCET i els seus requisits lingüístics d'accés al programa.  
  
Segon. Finalitat  
Aquesta convocatòria està dirigida a incentivar la formació internacional especialitzada en emprenedoria als titulats i alumnes UPV matriculats i acceptats en la segona o tercera edició del màster en Startup Administration MSA i que no gaudisquen d'altres beques o ajudes a l'estudi per a la mateixa finalitat.  
La finalitat d'aquesta convocatòria és la concessió de 6 beques d'ajuda a matrícula i viatge dirigides als alumnes matriculats i acceptats en la III edició del màster en Startup Administration MSA (d'ara en avant, MSA) durant el curs acadèmic 2021/2022 o als titulats en l'anterior edició (II edició), i que acrediten el compliment dels requisits estipulats en aquestes bases reguladores del procediment.  
El gaudi d'aquestes beques és incompatible amb el de qualsevol altra beca o ajuda a l'estudi per a la mateixa finalitat.  
  
Tercer. Bases reguladores  
Accessibles en www.ideas.upv.es y http://msa.webs.upv.es  
  
Quart. Import  
La present convocatòria es finançarà amb càrrec a la partida pressupostària 831692734 422 40649 per un import màxim de 48.260 €, amb càrrec a l'oficina gestora de la Unitat d'emprenedoria IDEES UPV, en la qual existeix crèdit pressupostari suficient i adequat per a la cobertura de la present convocatòria, aplicant-se a l'exercici 2021.  
En aquesta convocatòria s'ofereix un total de 6 ajudes: cadascuna de les ajudes consta, d'una part, de la beca d'ajuda al cost de la matrícula del curs Startup Semester pel curs 2020/2021 dotada amb un import de 8.315 € bruts i, d'altra banda, l'ajuda cobreix a més una bossa de viatge i manutenció dotada amb 2.500 euros.  
Del total de les 6 ajudes de la part de taxes de matrícula, 2 són ja finançades pel conveni Global Engagement Partenariat que té la UPV amb la University Califòrnia Berkeley (el que suposa una quantitat ja finançada de 16.630 €). Les 4 beques restants de la part d'ajuda a matrícula es financen en aquesta convocatòria amb el conveni de col·laboració entre Universitat Politècnica de València i Banco Santander, SA, el que suposa un import total de 33.260 €.  
Aquest últim conveni també finança les 6 ajudes per a borsa de viatge i manutenció de 2.500 € a cada alumne/a, la qual cosa suposa un total de 15.000 € bruts. Així, el total que finança aquesta convocatòria és de 48.260 €.  
La dotació econòmica de l'ajuda estarà subjecta a la corresponent retenció que estableix la normativa vigent.  
L'ajuda quedarà supeditada al fet que es complisquen tots els requisits i el candidat siga admés per SCET en el curs.  
  
Cinqué. Termini de presentació de sol·licituds  
Segona crida: període Spring Semester 2022:  
Comença a partir del 3 de setembre i finalitza el 29 de setembre de 2021.  
  
València, 30 de juliol de 2021.- El rector de la Universitat Politècnica de València: José Esteban Capilla Romà.